b'\n_START_ARTICLE_\nMoskeng Ginto\n_START_PARAGRAPH_\nAng Masjid na Ginto o Moskeng Ginto (Arabo: Masjid Al-Dahab; Bahasa Melayu: Masjid Emas) ay ang malaking masjid/moske na nasa Quiapo, Maynila, Pilipinas.  Pinangalang Moskeng Ginto ang moskeng ito dahil sa simboryo nitong nakapinta sa ginto.  Sa pamamahala ng dating Unang Ginang ng Pilipinas na si Imelda Marcos, naitayo ang moskeng ito noong 1976 para sa pagdalaw ng Pangulo ng Libya na si Muammar al-Gaddafi, bagamat nakansela ang kanyang pagdalaw.   Ginagamit ito ng mga Muslim na pamayanan sa Maynila, at puno sa panahon ng mga panalangin ng Jumuah tuwing Biyernes.'